“ศบค.” เล็งผ่อนปรน ระยะ 4 ปลดล็อก 12 กิจการ-กิจกรรม กลุ่มเรดโซน!
"โฆษก ศบค." แย้ม ที่ประชุม ศบค.ชุดเล็ก เล็งพิจารณาผ่อนปรน ระยะ 4 ปลดล็อก 12 กิจการ-กิจกรรม กลุ่มเรดโซน อาทิ โรงเรียน สนามกีฬา ผับ บาร์ อาบอบนวด ฯลฯ
"โฆษก ศบค." แย้ม ที่ประชุม ศบค.ชุดเล็ก เล็งพิจารณาผ่อนปรน ระยะ 4 ปลดล็อก 12 กิจการ-กิจกรรม กลุ่มเรดโซน อาทิ โรงเรียน สนามกีฬา ผับ บาร์ อาบอบนวด ฯลฯ
4 มิ.ย. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวในระหว่างแถลงสถานการณ์แพร่ระบาดของโรคโควิด-19 วันนี้ (4 มิ.ย.63)​ เมื่อเวลา 11.30 น.ที่ผ่านมา เกี่ยวกับความคืบหน้าการพิจารณาคลายล็อกกิจการ/กิจกรรม ในมาตรการผ่อนปรน ระยะที่ 4
โดยระบุว่า ขณะนี้ ที่ประชุม ศบค.ชุดเล็ก อยู่ระหว่างพิจารณาผ่อนคลายประเภทกิจการและกิจกรรมในระยะต่อไปในกลุ่มที่เป็นสีแดง ประกอบด้วย
1.โรงเรียนและสถาบันการศึกษา
2.การถ่ายทำรายการภาพยนตร์และวีดีทัศน์
3.สนามกีฬา โรงยิม สถานที่ออกกำลังกาย
4.สถานรับเลี้ยงเด็ก และสถานดูแลผู้สูงวัย
5.อุทยานแห่งชาติ สวนรุกขชาติ
6.การจัดแสดงคอนเสิร์ต ดนตรี งานอีเวนต์ จัดแสดงสินค้า
7.ศูนย์วิทยาศาสตร์เพื่อการศึกษา
8.ชายหาด ชายทะเล
9.สถานบันเทิง ผับ บาร์ คาราโอเกะ
10.ห้องประชุม
11.สวนสนุก สวนน้ำ สนามเด็กเล่น ร้านเกม
12.อาบอบนวด และบางกิจการ/กิจกรรมที่ได้เคยเกริ่นไว้ในช่วงที่ผ่านมา
“การพิจารณาผ่อนปรนให้เปิดกิจการใดๆ นั้น ทาง ศบค.ชุดเล็กที่มีเลขาธิการ สมช.เป็นประธาน ได้เชิญผู้เกี่ยวข้องมาหารือเพื่อวางมาตรการดูแลว่าจะทำกันอย่างไร ซึ่งเปิดโอกาสให้ผู้ประกอบการนำเสนอแนวทางที่เหมาะสม โดยเฉพาะกิจการสีแดงจัดๆ พวกสถานบันเทิง ผับ บาร์ คาราโอเกะ อาบอบนวด ซึ่งเป็นเรื่องละเอียดอ่อนมาก และจะต้องหารือกันในทุกมิติ หากมีความคืบหน้าตนเองจะนำมาแจ้งให้ประชาชนรับทราบ” นพ.ทวีศิลป์ กล่าว